O ţară din America de Sud a interzis toate zbourile din Europa.
Peru a suspendat toate zborurile din Europa. Decizia vine după ce o nouă tulpină a coronavirusului a fost descoperită în Marea Britanie. Peru a ajuns aproape la un milion de cazuri de Covid-19.
Peru a suspendat zborurile din Europa timp de două săptămâni, după ce o nouă tulpină a coronavirusului a apărut în Marea Britanie, relatează Reuters.Preşedintele ţării a spus că nu a existat niciun zbor direct din Marea Britanie de pe 15 decembrie, momentul în care au repornit zborurile din Europa. Cu toate acestea, pasagerii britanici care veneau prin zboruri de legătură au fost monitorizaţi.Premierul britanic Boris Johnson a declarat săptămâna trecută că o nouă tulpină a coronavirusului a dus la creşterea numărului de infectări, iar ca răspuns mai multe ţări din Europa au suspendat zborurile din Marea Britanie.În ceea ce priveşte Peru, ţara din America de Sud este aproape de a atinge borna de un milion de persoane infectate cu Covid-19. Peste 37.000 de persoane au decedat.